Binji: Bible for 2 John, 3 John, Jude, Philemon, Titus

Formatted for Translators

©2022 Wycliffe Associates
Released under a Creative Commons Attribution-ShareAlike 4.0 International License.

Bible Text: The English Unlocked Literal Bible (ULB)
©2017 Wycliffe Associates
Available at https://bibleineverylanguage.org/translations
The English Unlocked Literal Bible is based on the unfoldingWord® Literal Text, CC BY-SA 4.0. The original work of the unfoldingWord® Literal Text is available at https://unfoldingword.bible/ult/.
The ULB is licensed under the Creative Commons Attribution-ShareAlike 4.0 International License.

Notes: English ULB Translation Notes
©2017 Wycliffe Associates
Available at https://bibleineverylanguage.org/translations
The English ULB Translation Notes is based on the unfoldingWord translationNotes, under CC BY-SA 4.0. The original unfoldingWord work is available at https://unfoldingword.bible/utn.
The ULB Notes is licensed under the Creative Commons Attribution-ShareAlike 4.0 International License.

To view a copy of the CC BY-SA 4.0 license visit http://creativecommons.org/licenses/by-sa/4.0/

Below is a human-readable summary of (and not a substitute for) the license.
You are free to:

Share — copy and redistribute the material in any medium or format.

Adapt — remix, transform, and build upon the material for any purpose, even commercially.

The licensor cannot revoke these freedoms as long as you follow the license terms.
Under the following conditions:

Attribution — You must attribute the work as follows: "Original work available at https://BibleInEveryLanguage.org." Attribution statements in derivative works should not in any way suggest that we endorse you or your use of this work.

ShareAlike — If you remix, transform, or build upon the material, you must distribute your contributions under the same license as the original.

No additional restrictions — You may not apply legal terms or technological measures that legally restrict others from doing anything the license permits.

Notices:
You do not have to comply with the license for elements of the material in the public domain or where your use is permitted by an applicable exception or limitation.
No warranties are given. The license may not give you all of the permissions necessary for your intended use. For example, other rights such as publicity, privacy, or moral rights may limit how you use the material.

Titus

Chapter 1

¹Polo, mushi mudimu ghu Ndzambi, mupostolo ghu Yezu kilisto bu ghulongololu ditabuji di basungula ba Nzambi , bu ghulongololu bu wiba se diamuena mudi budi buandji.² Muaba ghu duteghemena diboyi ughashidi bia balagheta mu bikondu bi tsunda udi Ndzambi windeta dîmba, winda malunga. ³Bimuanani ghu ndagha yendzi mu kikondo ghu ndgha ya ghaleketa ghu bukokeshi bu Ndzambi musungidi witu.⁴Tito, muanitu ghu diamuena mu ditabuji dimushi mu Ndzambi ghwuvudishidi diésa, luningu puila, budi bi tata Ndzambi biwelamanini mu musungidi witu yeu kilisto. ⁵Nawulakalela bu kuleta bu ghusalalongololu maghambu, ghushiyi bawulutu (bakulu) mu ditsunga diekina bilandushila malongeshi mâni.⁶Mughulutu (mukulu) gheghaji mutu mushi maghambu maboyi, gheghaji ghi mughetu umushana, ghi bana bamughilanga biboyi,kegheji mushi loji, ani ghuyela maghambu. ⁷Kimushinga, mughulutu bu mudindi udiamuena ghu bitu bi Ndzambi, kegheji ubandibu, winda kabu, ani munu ghu malu, kegheji mushi bitumba, babudi mutshima ghu bitu bikani, ani mushi mafuefu.⁸Muakididi ghu beni, ghanangi maghambu maboyi. gheghaji kasa-kasa, mutu ghuboyi, ghu kijila, ghadilami bibolyi, ghi bipatshi. ⁹Ghalamati ghu ndagha ghi muenamuena mua bamuyiseta yendzi bua se ghaghaji ghu welamana bu ghughadisa dilongeshi diboyi bua se bapambuishi ba batu, bayedi ki ghumagha.¹⁰Baki badi baghuyela maghambu, nangananga badi bawagha mu mughanda baweji ghi malongeshi mabibi. Badi utuma batu mu mabugha mabibi. ¹¹Bidi iboyi ghubadigha bualu bua se banianga mawufughi malongeshi ma tsoni madi mawubidibu.¹²Ghumushi ghu mughatshi mubawu umaghet'embo bashi kuleta, bashi malunga, batu babibi, batshitu ba loji, bashi lulengu. ¹³Muena muena, ghu babedi biboyi bua beghaji ghi ditabuji di muena muena.¹⁴Kubombashi matangu ghu meji ma malungha ma bashi yuda ghi mighandu mu batu miolua batu ghu bulelela.¹⁵Bu batu badi baboyi, bijimina bidi biboyi, kadi bu'ababa badi babibi, bapela milangu, badi ghi meji mabibi ghi mitshima mibibi. ¹⁶Badimbisa bu batu bibanga Ndzambi, kadi maghambu ma basa mubusueghelu, malesa kia badi. Binda mushinga, batomboji, bayela sa maghambu maboyi.

Chapter 2

¹Kadi ndzeyi, longasa bidi biwufuanan ghi malongeshi mawusaghamisa. ²Suengala balunga bawulutu bua beghaji ghi luidi luboyi, ghanemu, lubatshi, bagheji bakijila mu ditabuji, dinanga ghi disuminina.³Usuegadi besa baghetu bawulutu bua begheji ba kijila, ghi maghambu maboyi, batalanga moyi ghu kijila, bepuyi biambamba, kabanu malu, kadi batungunuyi ghi ghulongasa maghambu maboyi ⁴bu wambuluisa baghetu bashigha bua bananangi bana babawu ghi badimi babawu, ⁵bua beghejin ghi lugeni luzé ghi luboyi, bua biibi mu ghula mazu mabawu bua se ndagha ghi Ndzambi kayita bipishibu.⁶Uleshi basunda beghaji ghi lungeni, ⁷Ndzeyi weghaji kulenjelu mu maghambu majimina,wilanga malongeshi madiamuena, ma mushinga, ndagha ghikijila ghinda ghalema. ⁸Longasa madagha ma boyi bu ghufisa bashi ndandzu tsoni, bua se muluishi witsu katudimbidi.⁹Bashi mudimu balandudi madagha ma badi ghumutu ghu bawu mu maghambu majimina, binda ndandu. ¹⁰Kababawati buimbu. Kadi, batungunuyi ghilulamatu lubawu bua se ndagha ghi Ndzambi yeti muaba.¹¹Luningu lu tata Ndzambi lumonaghela ghumisu ghu batsu bakina, ¹²lutulongasa m'ubila maghambu mabibi, luendu lu batu ba ghatshi'amanu, ghi mu wenda ghi budimu budiamuena, ghi budi. ¹³Mua tujila dighalugha di luzumu lu tata Ndzambi, ghi lu musungidiwitu Yezu kilisto.¹⁴Yezu udighabiji bualu buitu, bu'ufuta kibawu ki bubi buakina, bua gheti diwufu di batu badi bu bandji, badi bawubingishibu ghaku ghadi, ghi bawudila mu disa di mudimu uboyi.¹⁵Nawambianga bikokeshi bu basuengela, ghi ulongolola maghambu makina amama, mutu nanshi umushi kawubipishi to.

Chapter 3

¹Ubavuluisa begheji bakokelanga madagha ma baghalengi, begheji bashi ba biboyi mizangu miekina.² Kanutagheji bâwudi ba maghambu mabibi ma mutu, utsupula lukoku, nuegheji batu ba puila, nuleshi ghudipueghesa winu ghudi batu bakina.³Bualu bitu besana tuejeta binda lunvu ghi bashi bugholami. Batuyelaseta budi ghi disanka. Tusamaghela mu bubi ghi mutshima munani ghu bitsu bikani, tuezeta bawimba ghi bawuyela dinanga mughatshi muitu.⁴Kadi kikondo kimuenashibueta budi bu Ndzambi ghi dinanga diendji mughatshi mubatu,⁵ utupandisêta ka bu maghambu mitu maboyi, kadi bu luningu luandji, utupandisela bu diesa diendji di dibatijimbu bu mutu môfuni, ghi ghulelabu ghofuni ghu niuma ghu kijila.⁶Ndzambi utupueghashileta mususu ghuboyi⁷ bua se mu luningu luandji, tueta bubandji bu moyi ghu ghashidi⁸ndagha ghayeyi ghidi ghi diamuena, najinganga bua se wibi bitu abiebi bua se batu bengana bîtabanga Ndzambi bashi maghambu maboyi.⁹Kadi wepuyi ghowula maghambu mabuashi ma mawüfu, mikôku, ndandju buwulondashila mighandu.¹⁰ Tugha mughatshi mu batsu ba batapulugha.¹¹ Mutu wisugha mu bungha ghiboyi, udipisanga yendji munana.¹²Lusuwu alu nawutumina Atamasa, ani Tukito, Wikieta lutshinu mu Nikopolisa bualu awuna ndji aku nasaghama mu bikodu bi puila. ¹³Kitsumini ghi lukasa Zénas, muibi ghu mikenji mi diamuena, ghi Apollosa, ghi bitu bijimina nudi ghibiawu puisa.¹⁴Bana bitu bïbi mûsa maghambu mapatshi mizangu miekina bu welamasa ghi lutshinu majinga .¹⁵Batu bâjimina tudi ghi bawu bawusanga moyi, bana bitu bâkina batunanganga, ukishidi ubawu moyi mu ditabuji. Diesa diegheji mughatshi muinu bâkina.

Philemon

Chapter 1

¹Polo, mushi buloku ghu kilisto Yezu, ghi muanitu Timota, Filemona mutuwatishi mu mudimu.² Afia, muanitu mughetu akipe mutuwatishi gi Ekeleziya mujimina udisanginsanga mu ndzu mowe.³ Diesa puila di Ndzambi tata ghi mughalengi Yezu Kilisto bimuelamanini.⁴Ghu muzangu ghu muzangu nalombuanga Ndzambi bowu ndzeyi mu ulombu wanyi nalotuela.⁵ Netiji misapu bu dinanga ghi ditabuja diawu mu mughalengi Yezu ghi bana bitu bajimina⁶ Nalombue bua bobumu bu ditabuji diawu dimonayi bu wiba maghambu mapatshi madi mughatshi muitu mu Kilisto. ⁷Nunku, netela disanka, ghi naghadishibuela, ani yeni dinanga, bualu mitshima mibashi kuitabuja, midi mu ghadishibu gho wudi,⁸Nunku, nadi ghi mutshima ghughala mu kilisto Yezu bua se ghushi bikengala mûsa. ⁹Kadi, bu dinanga, nawulombua "ghamuna: mema, Polo, mununu, ghi mushi buloku, bualu bu kilisto Yezu".¹⁰Nawulombuanga bu dighambu di Onesime muana wa nalelela mu ghamuenga. ¹¹Kâdi ghi mushinga to, kadi bu kâlowu wudi ghi mushinga amu bualu buitu yâwu babuela. ¹²Nawutumine yendji, udi mu mutshima wani. ¹³Nakânga gheji yeni bua se ghapuwatishi ghamutu ghawu ndzeyi anadi mema mu buloku bualu bu luzumu luboyi.¹⁴Kadi, kishi ghaka bu ghudishila mema muanan to. Kûit'ase maghambu madi minda mu mutshima wowu to, kadi mu budisuila bowu. ¹⁵Amusha ndji bubinani wâdi ghu wabululana yawu mindzangu mienga, bua se gheghaji yawu masuwu mâjimina¹⁶ kaghajana besana muigha, udiedi muaninu, mushi dinanga, buitu yawu babuela.¹⁷Se biegheji bua se nadi mulunda wowu, muakididi bu mema.¹⁸ se biegheji bua se ûshileta bualu bubibi, ani udi yawu dibandza, ukibadidi idiawu,diegheji dieni.¹⁹ Mema, Polo nawufundila bijimin'abiebi ghi lowu luani bua se nawufutana mabandza ma ghâdi imawu. Kishi wumaghang'embu moyi wowu udi mu miewu mieni to.²⁰ Bidiamuena, muanitu, kiambuluishi bua se mutshima wani ghabudi puila mu Yezu.²¹Nawufudilâ bighulanduishila utumighila wowu , nibang'embo usambisa tô yi bia namaghela.²² Nawulesa buesana ghamuna, ghukilongoluedi muaba uboyi ughulala, bu mueni mu ndzu mowu, ghulombu wani ghudu ghamuna bualu bowu.²³Epafra, waneje yendji mu buloku bualu bu yezu kilisto, ûtuminanga mokuaniawée, ²⁴Mako besana, Aristarke, Dema, ghi Luka ba tsusanga ghiba mudimu.²⁵ Luningu lu mughalengi witu Yezu kilisto lunielamanini, Amen.

2 John

Chapter 1

¹Ghudi mukulu ghi mughetu musungula ghi udi bana bandji ba nadi yiba dinanga di diamuena kamema munana to kadi ghi bajimina bibanga bulelela (diamuena); ²bu bualu bu diamuena bua tudi ghi bowu ghi buaghajana yitu masuwu majimina. ³Diesa, luningu, puila, bi Ndzambi tata ghi udi Yezu Kilisto Muana Tata, mu diamuena ghi dinanga.⁴Nadi mu disaghasagha bualu netela bana bâwu bamushi bendanga mu madagha ma tueteta udi Tata. ⁵Bukalowu, nawusengelelanga, Mama, ka bualu bu se nawushilanga mughandu muafunia, kadi wa tueteta ghu tuadijilu, bua se ⁶tunangana batu ghi bambandji. Ghi dinanga adiedi didi bu wenda biwulanduishila mighandu miendji. Ndji mughanda wa najile katshi utuadijilu, bua nuendedi munana.⁷Bualu bavundi batughela ghi bingilela ghatshi gha manu mu batu, ghi kabashi mu ulesa bua se Yezu Kilisto wighe mu nitu to. Mutu wabuna, udi mupambuishi ghi mufuilaghani yi Kilisto,⁸ nuegheji ghi lubaji, bua kanujimbashi bimuma bi mudimu winu ughala wa nuwate, kadi bua nueti difutu diwelamana.⁹Awu wagha utadi, udi winda mu dilongeshi di Kilisto, kashi ghi Ndzambi. Awu udinda diyishi di Kilisto udi ghi Tata ghi Muana. ¹⁰Kadi mutu utsapila wa nudi winda unutuadila dilongAshi diamuna (adiedia) kanumuakididi mu ndzu muinu, kanumushi nanshi moyi. ¹¹Mutu mujimina umusa moyi, babaniangana yendji maghambu mabibi.¹²Nadi ghi bitu bibuki bi unufundila kadi kishi ghi meji ma unufundila gha dighasa di mughanda ghi mashi ma mughanda. Kadi nata meji bu wigha numonu bua tusapula bawumonuana, bua se disanka ditu dielemeni. ¹³Bana ba muaninu ghu baghetu bawusa moyi.

3 John

Chapter 1

¹Mukulu, mushi bulungu, Gayo, wa nadi ghu unanga bi diamuena. ²Mushi bulungu, nawulombuanga wegheji ghumisu ghu maghambu maboyi wegheji ghi maniagha ma nitu, mudi anima wowu. ³Bualu ndji Negheje ghi disaghasagha diki bu bana bigheta ghi balesela diamuena, luendu lowu luboyi lu diamuena ⁴Kishi ghi disaghasagha diki mua biebi, bua nughe mbo bana binu bendanga bi diamuena.⁵Mushi bulungu, ulamatini ushila mizangu miekina maghambu maboyi bu bana bitu ghi bu beni. ⁶Balesela maghambu bu dinanga diawu ghumisu ghu Ekelezia. Usa biboyi mua ubatumanga mu luendu muaka Ndzambi.⁷ Bualu buandji bu dijina dia balupuile ghilelela kabawati nanshi kitu ki bapaghanu. ⁸Tudi ghi kiwakidila batu ba mushindu wobuna, bua tueghaji bashi bashi mudimu ibawu ba diamuena .⁹Nafundilela ekeleziya kitu kimushi, kadi Diotelefa wakanga gheghaji ghumisu mughatshi mubawu, kashi tuakanga to.¹⁰ bidi ghamuna, tshie nigha, nawuvuluisa midimu miendji mia ghasanga,mua ghasuengela bitu bi tsoni ghi madagha mabibi wa tudi, minda maghulesa midimu miendji, kashi ghakidilanga bana bitu. Uwolasanga bajinganga usa midimu ghi ubabinganga mu Ekeleziya.¹¹Mushi bulungu, kuingidi mu bitu bibibi, anu bidi biboyi, mutu usanga maghambu maboyi udi muana ghu Ndzambi, kadi usanga mabibi, kandza monu Ndzambi. ¹² Demeteleyo weta bujadiki udi bitu bâkina ghi diamuena dia munana, bitu babesana tumanisanga dighambu diendji, tuibanga ne majadigha mitu madi ma diamuena.¹³Gha natuadizela ufunda mughanda awowu, nâdi ghi maghambu maki ma wuwusuengela. Bu kalowu, kishi ghaka ghubiawula mu mughanda.¹⁴ Nadi ghi puisa ghi wigha ghumonu mu lupolu. ghabidi ghamuna, tuighalula bitu babuela. ¹⁵Nalombuanga udi Ndzambi ghawambi puila. Balunda ba tudi ghiba kawu bawusanga moyi.

Jude

Chapter 1

¹Yuda, mushi mudimu ghu yezu kilisto ghi mufuniendji ghu Yakoko, ghi bashi bulungu ba mu Ndzambi tata, ghi badi bawulamata bualu bu Yezu Kilisto, ²Luningu, puila, popopo, ghi dinanga biwudi wa nudi³Bashi bulungu, nasanga ghi muani muakina bu unufundila ghu mutshima bua numoni bakina mu unuana kisumba ki ditabuji dieteta bitabingi muzangu ghu ghumisu. ⁴bualu benga batu babibi bighilela mughatshi muinu, bawumana pïla, tupela milangu, (bashi ndandu) bashintulela diesa di Ndzambi mu matsuanda mabawu ( ghi bukua bisamba), ghi batu babilanga unanga mulongeshi witu umushi, yezu kilisto.⁵Bu kalowu, nakanga unubalamisa "unuvuluisa" (nansha amu nuibanga) bua se mughalengi uumana wetesa bashi Ejipitu moyi, umbisa ubesa diagha bashi mashi maghala. ⁶Nanshi banjelu babileta utumighila Ndzambi, balombaseta muaba ubawu. Ghi Ndzambi udi ubalama bu ghashidi bawubanga mishinga mi biamu mu puishima bu lusuwu lunani ghu ghabadi ghandji.⁷Mudi sodome ghi gomore ghi nabula ma utsatsa, badileta umatsuanda ghi mafuefue, mitshima mibawu, badi kilenjelu ki batu bakenga mu mbawu ghi ghashidi.⁸ Bimushana besa ghi batu baniangi ba nitu ghi bwu mu ndoji, babilanga bughalengi bibuashi, ghi bapendanga batu ba luzumu.⁹Nanshi muanjelu Mikayela udi umutu ghu banjelu bakina bafuingeta ghi kawuleta madagha babibi, udi kidia pemba (diabolo), abadi bafuilanga yendji kitalu ki Mozese, kadi umumagheta mbu : "Ndzambi awu ghawulangi".¹⁰ Kadi batu ababa bapendanga kiabayelanga ugha ghi kia bughanga kishenda nanshi ugha bu kitu kabinda banana meji. Kidi mu ghubadianga, ¹¹ghamuenga ghabawu. Bualu balandulela mbugha ghi Kayina, ghi badinela mu lutambi lubibi lu bilema buweta bilewu. Bafuingi bbuki mu mbughaghi Tomboshi kola.¹²Aba badi ghi mamani manani mu mafesto minu madinanga, basankanga kabinda tsoni, badianga anu bu udisankisa, badi mabuyi kaminda mashi, mauvueta udi mufungu. Mikiki mi kishiwu kaminda miegha (bimuma) (minzangu miela mijiwu, muwutumuna meji). ¹³Badi mavualu maghala mu mbuwu, matuisanga mafulufulu tsoni ghibawu bamunana. Badi mitoto mitumughanga bua se puishima, badi bawubalamina kiendelele.¹⁴Enoka, mutu ghu tsabuadi ubisa ghu Adama usuengeleta ghumisu ghumagha ne: << balamina, mughalengi wigheta ghi binunu ghi binunu bi batu bandji ba kijila. ¹⁵Wighanga bu ghulumbuluisa mânu bujimina, wighanga bu utuishisa batu badi kabinda ba Ndzambi bu midimu mibawu miekina mia baseta mu ghubila Ndzambi ghi miengana mia bamuteta ghi miawu >>. ¹⁶Badi batu banungananga ghi badiabilanga, basanga lukinu ghumbisa ghu majinga mabawu mabibi. Badi bashi lutambishi bu makasa mabawu, babobelelanga benga batu.¹⁷Kadi binu bashi bulungu, vulughani madagha mabasuengeleta mu kikondu ki tsunda udi mupostolu ghu Yezu kilisto. Banusuengaleta mbo: ¹⁸<< mu kikondo ki ghushighidilu, nuagheghalana basayani balandululana majinga mabawu mabibi.>>¹⁹ Batapuludi ba batu, bapaghano ghi kabashi ghi mususu (niuma) ghu Ndzambi.²⁰Kadi binu, bashi bulungu, tungani binu bamunana muditabuji dinu diwuzamba diekina ghi masambila ma mususu ghu kijila. ²¹Saghaminanimu dinanga di Ndzambi ghi nujidi luningu lu mughalengi witu Yezu kilisto utuabighanga moyi ghu kiendelela.²²Yeghezani ghi luningu, ghudi batu badi ghi ndandu. ²³Sungudilani batu mughubapighula mu mbawu, bu bushuwu, nuegheji ghi luningu ghi bômu. Nukini besa bilamba binunganga misusu mibibi ghi nitu.²⁴Bukalowu, udi mutu udi kawulama ghu lufu ghi ghawutuishi mujimina umisu ghu butumbi buandji. ²⁵Waghadi yendji munana, Ndzambi ghi musungidi witu, uzambila udi ngana witu Yezu kilisto, luzumu, bughalengi, ghi pîji, mbaji, muijawu, ghashidi kiendelela. Amen.